REGLES DE 


À PETITE SODALITE 


DE NOSTRE DAME AVX ANGES. 


et 4V COLLEGE DE LA COMPAGNIE DE IESVS 4 LILLE, 
pour les petits Enfans, qui apprennent à lire L'efcrire; depuis l’aage de fept à buiët ans, 


372$ % À fin de cefte Sodalitéeft , d'auancer én ce bas 
a LS aage , & par iceluy, autant que faire fe pourra, 
AC, l'honneur, que l'on doit premierement à Dicu, 
SCAYATE à la B.V.MARIE, & aux Sain@s Anges 
SA, Gardiens; & par ce moyen petit à petit dreffer la 
ieuneffe , à viure comme il appartient à des bons 
Chreftiens. 


tm Tous ceux, qui feront receus en icelle, Sefludieront felon 
leur petit pouuoir de plaire à Dieu , àla B.V. & leurs Anges 
Gardiens, en tout ce qu’ils feront, diront & penferonr, 


2, Tous les iours au matin, & au foir ils feront leurs petites 
prieres ,felon qu'on les aura enfeigné en la Sodalité : puis au 
matin ils donneront le bon iour à leurs Parens;& pareillement 
7 foir auant qu'aller coucher, ilsleurs demanderont la bene- 

idtion, 


3. Que tous apprennent foigneufement la Do@rine Chreftien- , 


ne ÿ & la façon de bien feruir à la Meffe. 


4. Qu'ilsportenttoufiours grand honneur & reuerence à leurs 
Parens,çcomme aufsy à leurs Maiftres, & à tous gens d'Eglife & 
vieillars, & autres perfonnes de qualité, 


Qu'ils fe gardent bien de mentir,ouiurer,ou dire des parolles 
deshonneftes , ou malfeantes, & de hanter mauuaife compa- 
gnic. é 


6. Que chacunayt vn Agnus Dei pendu au col : Item de l'eau 
beniteenfa chambre,& vn petit Oratoire pour y prier. 


Tous les Dimanches ils viendront à la Sodalité: & apresicel- 
leiront à la Meffe deux deux , auec grande modeftie : chacun 
ayant le Chappelet en la main,ou bien quelque petit liuret à 
prier. 


8. Toutesles Feftes & Dimanchesilsiront à Vefpres, & au Ca- 
techifme;quandils fe fera en leur paroïfle, où efcole, Itemils 
reciteront les Litanies de N, Dame de Laurette. 


9. Îlsiront tous les ioursàla Meffe, fi faire fe peut,& lors di- 
ront leur Chappelet, ou bien quand ils auront meilleur com- 
modité. 


16. Tous fe Confefferont pour le moins vne fois chafque mois. 
Tous ceux aufsy quipar l'aduis de leur Confeffeur feront iu- 
gez capables de Communier, Communieront quelque fois par 
an :comme aux Feftes principales de N.Seigneur & de N.Da- 
me. Item auiour de la Fefte de S. Michel Archange,& le Di- 
manche plus proche du premier iour de Mars ; aufquels iours 
aufsy ils reciteront l'Office des Anges. 


11. Qu'ifs s'accouftument à faire volontiers quelques bonnes 
œuures,felon leur petite portée : & nommément qu1lsprennent 
vn fingulier plaifir à porter eux mefmes l'aumofne aux pauures, 
quand les parens ordonneront de la donner, 


12. Finalement qu’ils s'eftudient à bon efcient,de cheminer rouf- 
ioursen la prefence de Dieu, & de leurs Anges Gardiens; & 
s'efforcent de faire tout ce qu'ils penferont leur plaire , & de 
fuir tout ce qu'ils penferont leur defplaire. 


3. Quand quelqu'vn d'entre-eux fera malade, qu'il en face ad- 
uertir à bonne heurele Direéteur;affin qu’on l'aille viliter | & 
qu'on face pour luy les prieresordonnées en la Sodalité, 


14. Tousliront ces regles pour le moinsvne foischaque mois, 
& s'efforceront de bien les obferuer ; fe fouuenant toufiours 
qu’ils doiuent viure comme des enfans Angeliques , pour par 
apres heureufement mourir,& paruenir à la compagnie & fe- 
licité des Anges bien-heureux, en Paradis. 


ORAISON DE LA SODALITE. 


Æ Aintte M ARTE Vierge-Mere de Dieu &7 Reyne des Anges , le N. defrant d’yn bon cœur 

à de vous feruir, 7 auec ous nos treffainéts Anges Gardiens , Voicy que ce sourd'huy en pre- 

à fence de tous les Anges Bien-heureux , ie vous prends auec iceux pour Dame, Patrone, (Ÿ Ad- 
LOXASS UOCAFE ; bropo/ant fermement dene vous abandonner iamais,ny dire.ou faire,ow permettre tant 
qu'il me fera poffible,que chole aucune fe face contre Voftre honneur. C'eft pourquoy ie vous prie tres bum- 
blement,qu'il vous plarfetme receuoir pour l'vn de vos petits Jeruiteurs, m'afifier entoutes mes abions 


princrpalement à l'heure de la mort. Amen. 


C Efe nouuelle praétique d’iyder & aduancer les pecits Enfans à la vertu,me femble eftre fort 
à propos , & vrayement Angelique. 


Gviz° Borocnixo S, Th, L. Pañler S.Maurisÿ @ Libroram Cenfor, 


4 LA PLVS GRANDE GLOIRE DE DIEV, DE LA B. V. MARIE, ET DES SS. ANGES GARDIENS. 

AL À LILLE, DelImprimerie de Prerre pe RACHE,à la Bible d'Or,1626. 

